रचनात्मक गतिविधियों से छात्रों ने दिखाई प्रतिभा
फरीदाबाद |सेक्टर-46 स्थित आयशर स्कूल में प्री-प्राइमरी विंग, एलकेजी, यूकेजी, नर्सरी कक्षा का वार्षिकोत्सव का आयोजन किया गया। इसमें बड़ी संख्या में छात्रों ने हिस्सा लिया। इस मौके पर छात्रों ने सांस्कृतिक कार्यक्रम पेश कर सभी का मनमोह लिया। इस दौरान उनका उत्साह देखते बन रहा था। छात्रों की हौसला अफजाई के लिए स्कूल के चेयरमैन एचडीएस मल्होत्रा और बेला मल्होत्रा मुख्यातिथि के रूप में उपस्थित थे। कार्यक्रम के दौरान छात्रों ने फ्रैंच नावेल पर आधारित कहानी रिनीसांस ऑफ चाइल्डहुड का मंचन किया गया। इसके माध्यम से यह संदेश दिया गया कि बचपन में हमारी कल्पना शक्ति विशेष होती है। ऐसे में बच्चों को कल्पना शक्ति के अनुसार उनके रूचि के कार्य में मदद करने की जरूरत है। जिससे वे अपनी कल्पना को धरातल पर उतार सकें। प्रिंसिपल रितु कोहली ने कहा कि अपने जीवन में नन्हें-मुन्ने बच्चे दयालुता का पाठ पढ़ते हैं। उनसे सीखने का भी मौका मिलता है। मुख्यातिथि मल्होत्रा ने सभी अभिभावकों को अपने बच्चे पर अधिक समय देने को प्रेरित किया।
फरीदाबाद. सेक्टर46 स्थित आयशर स्कूल में आयोजित कार्यक्रम में प्रस्तुति देते स्टूडेंट्स।
hin_Deva hin_Deva awa_Deva